న్యూఢిల్లీ : ప్రస్తుత ఆర్థిక సంవత్సరంలో (2016-17) భారత ఆర్థిక వ్యవస్థ వృద్ధి రేటు 7.1 శాతంగా ఉంటుందని కేంద్ర గణాంకాల కార్యాలయం (సిఎ్సఒ) శుక్రవారం వెల్లడించింది. తయారీ, గనులు, నిర్మాణ రంగాల పనితీరు నిరాశాజనకంగా ఉండటం వల్లనే వృద్ధి రేటు తగ్గుదలకు అవకాశం ఉందని పేర్కొంది. గత ఆర్థిక సంవత్సరంలో దేశ జిడిపిలో 7.6 శాతం వృద్ధి నమోదైంది. కాగా పెద్ద నోట్ల రద్దు తర్వాతి గణాంకాలను లెక్కలోకి తీసుకోకుండానే మొత్తం ఆర్థిక సంవత్సరానికి సంబంధించిన వృద్ధి అంచనాలను సిఎ్సఒ వెలువరించింది. 2016-17 ఆర్థిక సంవత్సరంలోని ఏడు నెలల (ఏప్రిల్ నుంచి అక్టోబర్ వరకు) గణాంకాలను ఆధారంగా చేసుకుని ఈ వృద్ధి అంచనాను ప్రకటించినట్టు ముఖ్య గణాంకాధికారి టిసిఎ అనంత పేర్కొన్నారు. నవంబర్ నెలకు సంబంధించిన డేటా కూడా అందుబాటులో ఉందని, ఈ గణాంకాల్లో చాలా హెచ్చుతగ్గులు ఉన్నందు వల్ల వాటిని పరిగణనలోకి తీసుకోలేదని ఆయన చెప్పారు. ‘ఇది సాధారణ సంవత్సరమేమీ కాదు. మేము గణాంకాలను చాలా జాగ్రత్తగా పరిశీలిస్తున్నాం’ అని ఆయన తెలిపారు. నవంబర్ నెలలకు సంబంధించిన డిపాజిట్లు, రుణాలకు సంబంధించిన గణాంకాలను పరిగణనలోకి తీసుకోలేదని ఆయన చెప్పారు.
newdhilly : prastuta aardhika samvatsaramlo (2016-17) bhaarata aardhika vyavastha vruddhi retu 7.1 saatamgaa untundani kendra ganankala kaaryaalayam (csa) sukravaaram velladinchindi. tayaarii, ganulu, nirmaana rangaala paniteeru niraasaajanakamgaa undatam vallane vruddhi retu taggudalaku avakaasam undani perkondi. gatha aardhika samvatsaramlo desha jidipilo 7.6 saatam vruddhi namodaindi. kaga pedda notla raddu tarvaati ganaankaalanu lekkaloki teesukokundaane mottam aardhika samvatsaraaniki sambandhinchina vruddhi anchanaalanu csa veluvarinchindi. 2016-17 aardhika samvatsaramloni edu nelala (epril nunchi actober varaku) ganaankaalanu aadhaaramgaa chesukuni ee vruddhi anchanaanu prakatinchinattu mukhya ganankadhikari tca ananta perkonnaru. navambar nelaku sambandhinchina data kuudaa andubaatulo undani, ee ganaamkaallo chala hecchutaggulu unnandu valla vaatini parigananaloki teesukoledani aayana cheppaaru. ‘idhi saadhaarana samvatsaramemi kaadu. memu ganaankaalanu chala jaagrattagaa pariseelistunnaam’ ani aayana telipaaru. navambar nelalaku sambandhinchina depaajitlu, runaalaku sambandhinchina ganaankaalanu parigananaloki teesukoledani aayana cheppaaru.